===Duitsland=== ====Fonetiese Variasies van Grobler==== Vanne is foneties gespel en as mens verder wil terugdelf, moet jy noodwendig ander moontlike fonetiese variasies insluit in die soektog. In Duitsland kry ons ook die volgende direkte fonetiese variasies van Grobler[http://geogen.stoepel.net/graph.html?q=Gr%C3%B6bler] wat by die lys gevoeg moet word: [[File:Foneties_soortgelyk_aan_grobler.JPG|thumb|left|340px]] <br clear=all> In Duitsland kry ons ook die volgende direkte fonetiese variasies van Gröbler[http://geogen.stoepel.net/graph.html?q=Gröbler] wat by die lys gevoeg moet word: [[File:Fonetiese_variasies_Gröbler.jpg|thumb|left|340px]] <br clear=all> ====Duitse Stamregister==== In die Duitse stamregister <ref> Koerner. Görlitz, S. (1889 – 2.1889; 3.1894 – 18.1910). Genealogisches Handbuch bürgerlicher Familien : ein deutsches Geschlechterbuch.</ref> wat bestaan uit 212 volumes is daar net een verwysing na Grobler naamlik Marie Gröblerz wat op 10 Okt 1687 getroud is met Peter Lüpnitz in Schönfließ. Schönfließ was destyds in Pruisse en later geïnkorporeer in Koningsberg, wat Kaliningrad geword het nadat Rusland dit beset het. In hierdie deel van die wêreld oorvleuel die Duitsers en Slawiese mense. Die spelling van Gröblerz met ‘n “z” aan die einde is tipies Pools, wat kan impliseer dat sy van ‘n Poolse familie afkomstig was. Die rede hoekom daar nie meer Groblers in hierdie stamregister is nie, is heel waarskynlik omdat dié stamregister eksklusief bedoel was vir die adelstand – die opstellers het nie belangestel in gewone mense nie (implisiet neem ek aan Grobler was nie deel van die adelstand nie). Buiten die Duitse stamregister, het ek egter Grobler teëgekom in 'n paar Duitse genealogiese studies wat hier weergee word: [[Duitse Genealogiese Rekords]]. [[File:Groblerz -extract.jpg|left| Marie Gröblerz wat op 10 Okt 1687 getroud is]] <br clear=all> ====Genealogiese Studies==== Ek het 'n paar Grobler verwysings gekry in Duitse genealogiese studies[http://meta.genealogy.net/]. Hier onder is 'n stamboom van Hans Grobler (Grobleben) se eerste vier geslagte afstammelinge. Die plek van geboorte van meeste van hulle is Sanne wat so 15 km noord is van Tangermünde wat aangegee word is Jan Grobler se plek van herkoms. <pdf>File:Hansgrobler.pdf</pdf> Hier is 'n rekord van Anna Grobler<ref name="bleis">	Bernhard Bleis, ''Familienbuch Schönhausen-Elbe : (Landkreis Stendal) 1650 bis 1900, mit Schönhausen-Damm'', Leipzig : Arbeitsgemeinschaft für mitteldeutsche Familienforschung, 2005.</ref>, wat op 13 Nov. 1660 getroud is met Heinrich Oeltze. Die geboorteplek Fischbeck is reg oorkant Tangermünde op die ander oewer van die Elbe rivier. Die geboorteplek Schönhausen-Elbe is aangrensend noord van Fischbeck aan die oewer van die Elbe. [[File:Anna_Grobler.JPG]] Hier is 'n rekord van Hans Grobler<ref name="bleis"/> wat op 25 Mei 1707 getroud is met Maria Feie in Schönhausen-Elbe. [[File:Hans-Grobler.jpg]] [[File:hans-grobler-2.jpg]] ====Kerkregisters==== Daar bestaan mikrofilm rekords van bykans elke kerk in Duitsland se kerkregisters. Hier is bv. ‘n kaart uit Hansen<ref> Hansen, K. M. (2009). MAP GUIDE TO GERMAN PARISH REGISTERS, Kingdom of Prussia, Province of Sachsen III, Regierungsbezirk Magdeburg, with full index of included towns, Family Roots Publishing Company, P.O. Box 830, Bountiful, Utah 84011, www.FamilyRootsPublishing.com</ref> van die pastorieë in die nabyheid van Tangermünde (no. 25 regterkant in die middel) waarvan mikrofilm rekords bestaan (“landkreis” = distrik, “stadtkreis” = dorpsgebied): [[File:Microfilm-rekords.jpg|left|thumb|440px]] <br clear=all> Hierdie mikrofilm rekords is nog nie geïndekseer nie, wat beteken dit bestaan net in fotografiese formaat en is nog nie geïnterpreteer en getranskribeer nie. Jy kan blykbaar volunteer om deel te neem aan so projek. In elk geval, hier is die mikrofilm rekord nommers wat ek dink is interessant, alhoewel dit nie die tydperk dek van Jan Grobler se voorsate nie: Grobleben, Lutherse, 1336041 (Oostheeren), 1808-1813, 1815-1868<br /> Grobleben, Katoliek, 1861646 (Landkreis Stendal), 1897-1902<br /> Jerichow, Gereformeerd, 1335265, 1794-1831, 1808-1874<br /> Stendal, Gereformeerd, 1190694, 1808-1874<br /> Tangermünde, Joodse, 1185018, 1820-1860<br /> Tangermünde, Lutherse, 1190654, 1808-1874<br /> Tangermünde, Katoliek, 1861646 (Landkreis Stendal), 1897-1902<br /> Tangerhütte, Luthers, 1190652 (Väthen), 1808-1874<br /> Tangerhütte, Katoliek, 1861646 (Landkreis Stendal), 1897-1902<br /> Ek het bogenoemde mikrofilms interessantheidsonthalwe deurgegaan en wel 'n paar Grobler rekords opgediep alhoewel nie uit die era van Jan Grobler nie. Ek het (tot dusvêr) geen Grobler rekords in the Tangermünde of Grobleben kerkboeke gesien nie, maar wel ‘n paar Groblers gekry in die Tangerhütte kerkboeke. Die voornaam Jan is ook blykbaar nie so algemeen in Duitsland nie. Die voornaam Johann is baie, baie algemeen. Die naam word ook soms Johan geskryf – so 1 uit 50 keer sou ek raam. Ek het nie een inskrywing gesien vir ‘n Jan nie. Dit kan dui daarop dat die name Jan Grobler 'n meer waarskynlike oorsprong het uit Sentraal Europese buurstate van Duitsland. Jan is hedendaags heel populêr as manlike voornaam in die Tjeggiese Republiek en Poland, so miskien dui dit op ‘n oorsprong van een van hierdie lande. ====Hedendaase Verspreiding==== Grobler is nie hedendaags algemeen in Duitsland nie. In Duitsland is daar slegs 84 telefoonboek inskrywings met die van Grobler en ongeveer 224 persone met hierdie van, asook 55 telefoonboek inskrywings met die van Gröbler en ongeveer 146 persone met hierdie van. In ‘n bevolking van 81.4 miljoen is dit ‘n nietige persentasie. Die Groblers bly in 36 stede en distrikte. Die grootste enkele aantal is in Jerichower Land, naamlik 9. Ander distrikte/stede met Groblers is Altmark Salzwedel (8), Verden (7), Neunkirchen (6), Hildesheim (4), Bremen (4) Essen (4), Esslingen (4), Stendal (4) en Neumünster met drie inskrywings. Tog is dit interessant dat vier distrikte met hoër konsentrasies nl. Jerichower Land, Stendal, Altmark Salzwedel en Ohrekreis (die 2 rooi, oranje en geel aangrensende areas op die kaart onder) rondom Tangermünde geleë is. [[File:Grobler_hedendaagse_verspreiding_in_Duitsland.png|thumb|left|340px]] <br clear=all> Die Gröblers bly in 27 stede en distrikte met die hoogste aantal (9) in Heidenheim. Dit lyk vir my of daar ‘n redelike korrelasie is tussen die liggings van hedendaagse Groblers en Gröblers as ek die kaarte bo en onder vergelyk. [[File:Gröbler_hededaagse_verspreiding_in_duitsland.JPG|thumb|left|340px]] <br clear=all>